OpenLLM-France/wikimedia huggingface dataset:
# Olga Modrachová

Olga Modrachová (Praga, 9 de maig de 1930 - Brno, 30 de gener de 1995) fou una atleta txeca, especialista en el pentatló, salt d'alçada, salt de llargada i curses de velocitat, que va competir entre finals de la dècada de 1940 i començaments de la de dècada de 1960. Es casà amb Jiří David.
El 1952 va prendre part en els Jocs Olímpics d'Estiu de Hèlsinki, on fou cinquena en la prova del salt d'alçada del programa d'atletisme. Quatre anys més tard, als Jocs de Melbourne, fou desena en la mateixa prova.
En el seu palmarès destaquen dues medalles de bronze al Campionat d'Europa d'atletisme, en el pentatló el 1950, i en el salt d'alçada el 1954. També guanyà tres medalles de plata i dues de bronze als International University Games, i trenta campionats nacionals en nombroses especialitats.

## Millors marques

* pentatló. 4.484 punts (1958)
* Salt d'alçada. 1,69 metres (1955)
* 80 metres tanques. 11.7" (1951)
* Salt de llargada. 5,70 metres (1954)

## Bibliografia

* Jirka, Jan.. Kdo byl kdo v české atletice. 2. dop. vyd. Praha: Olympia, 2004, p. 116, 117. ISBN 80-7033-864-4.

## Referències

* 1 2 Olga Modrachová a Sports Reference (arxivat)
* ↑ «Encyklopedie dějin města Brna», 2004. [Consulta: 24 maig 2020].
* ↑ «Medallistes per prova». rfea.es. Federació Espanyola d'Atletisme. Arxivat de l'original el 26 d’octubre 2020. [Consulta: 13 maig 2020].
* ↑ «World Student Games (Pre-Universiade)». [Consulta: 1r maig 2020].
* ↑ Hladík, Pavel. Mistrovství a přebory v atletice. I. dil. Muži a ženy. Království České 1907 – 1918; Československo 1919 – 1938, 1945 – 1992; Čechy a Morava 1939 – 1944. atletika.cz, 2015. Arxivat 2020-08-24 a Wayback Machine.
* ↑ «Track and Field Statistics». [Consulta: 14 maig 2020].
# Mèrops (espòs de Clímene)

D'acord amb la mitologia grega, Mèrops (en grec antic Μέροψ) va ser un rei d'Etiòpia.
Es va casar amb Clímene i va ser pare adoptiu de Faetont.

## Referències

* ↑ Parramon i Blasco, Jordi. Diccionari de la mitologia grega i romana. Barcelona: Edicions 62, 1997, p. 148. ISBN 8429741461.
# Serra de l'Horta

La Serra de l'Horta és una serra situada als municipi de Sant Guim de la Plana a la comarca de la Segarra, amb una elevació màxima de 586 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Tuulikki Jahre

Tuulikki Jahre (Lieksa, 11 d'agost de 1951) és una ciclista sueca, ja retirada. Del seu palmarès destaca la medalla de plata al Campionat del Món en Ruta de 1980 i diferents campionats nacionals tant en ruta com en contrarellotge. El 1984 va prendre part en els Jocs Olímpics d'Estiu de Los Angeles.

## Palmarès

* 1973
** Campiona de Suècia en ruta
* 1976
** Campiona de Suècia en ruta
** Campiona de Suècia en contrarellotge
* 1977
** Campiona de Suècia en ruta
** Campiona de Suècia en contrarellotge
* 1980
** Campiona de Suècia en contrarellotge

## Referències

* ↑ «Cycling Museum - Melita Tuulikki JAHRE». [Consulta: 27 agost 2023].
* ↑ «Olympedia – Tuulikki Jahre». [Consulta: 27 agost 2023].

## Enllaços externs

* Fitxa a sitiodeciclismo.net
# Albert Victor Alexander

Albert Victor Alexander, primer Earl Alexander de Hillsborough KG CH PC (Weston-super-Mare, 1 de maig de 1885 – Londres, 11 de gener de 1965) fou un polític laborista britànic que fou tres cops Primer Lord de l'Almirallat, incloent el període de la II Guerra Mundial, i després ministre de Defensa amb Clement Attlee.
Va servir com a capità a la I Guerra Mundial i després fou membre del Parlament (1922-1924), secretari del Ministeri de Comerç (1924) i primer lord de l'almirallat (1929-1931). Va defensar la pau mundial i la supressió dels submarins, i va millorar les condiciones de treball dels mariners britànics. Va obrir a les classes baixes l'escola naval de Dartmouth. Fou altre cop primer lord de l'Almirallat (1940-1946), ministre de Defensa (1947-1950) i canceller del ducat de Lancaster (1950-1951). El 1950 va rebre el títol de vescomte. Del desembre de 1955 a l'octubre de 1964 fou el líder laborista a la cambra dels Lords.

## Bibliografia

* Montgomery, B.L., Memoirs, Collins, 1958
# Joan Amengual Fiol

Joan Amengual Fiol (Costitx, 4 de juny de 1955) és el primer objector de consciència militar de les Illes Balears. A l'edat de 22 anys, Amengual va ser la primera persona de les Illes en declarar-se en contra del servei militar i a negar la seva participació de forma directa, sense al·legar impediments ni tenint en compte circumstàncies de sexe, edat o religió.
En l'any 1977 l'Estat Espanyol tramitava les bases legals sobre l'objecció de consciència. Com a mostra de bona conducta davant diputats i personalitats d'altres països, concretament davant el diputat italià Marco Panella, se suspengué el consell de guerra pendent contra Joan Amengual el dia 1 de setembre de 1977. Com a mostra de suport a l'objector s'havien desplaçat a les Illes personalitats com el mateix diputat Marco Panella, en vaga de fam, i Pepe Beunza, primer objector de consciència catòlic d'Espanya. A més, nombroses persones escampades per Espanya en vaga de fam (una vintena d'objectors) donaven suport a la causa d'Amengual i reivindicaven la seva situació. Les accions d'Amengual causaren un significatiu impacte en l'organització militar espanyola i foren el referent de molts altres seguidors que es proclamaren objectors posteriorment.

## Referències

* ↑ «La objeción de conciencia, regulada en breve» (en castellà). Pueblo, 01-10-1977. Arxivat de l'original el 2014-04-07. [Consulta: 28 maig 2023].
# Ana Titlić

Ana Titlić (Gornja Vrba, 13 de juny de 1952) fou una jugadora d'handbol croat que va competir sota bandera de Iugoslàvia durant la dècada de 1970.
El 1980 va prendre part en els Jocs Olímpics de Moscou, on guanyà la medalla de plata en la competició d'handbol.

## Referències

* ↑ «Ana Titlić Olympic Results». sports-reference.com. Arxivat de l'original el 25 de maig 2011. [Consulta: 3 novembre 2019].
# Irina Poliakova

Irina Poliakova (nascuda el 9 de març de 1961) és una antiga esquiadora de fons i biatleta paralímpica russa. Ha competit als Jocs Paralímpics d'hivern de 1998, 2002, 2006 i el 2010 representant a Rússia. Va ser nomenada com una de les dones més populars per la BBC a la seva sèrie especial multiformat, les 100 dones el 2015.
Irina Poliakova va practicar l'esport de l'esquí i el biatló només als 35 anys, que és bastant tard en la seva carrera, i va tenir l'oportunitat de representar Rússia als Jocs Paralímpics d'hivern de 1998 als 37 anys. No va tenir èxit en el seu esdeveniment paralímpic inaugural, ja que es va quedar sense medalla abans de reclamar la seva medalla paralímpica inaugural, una medalla de plata a la prova per equips d'esquí de fons femení als Jocs Paralímpics d'hivern de 2002. Irina també va formar part de l'equip de relleus de Rússia que va guanyar la medalla d'or a la prova oberta de relleus femení als Jocs Paralímpics d'hivern de 2006.
Irina Poliakova va néixer a Sant Petersburg (Leningrad) Rússia. Als 6 anys, va estudiar a l'escola de música per a nens superdotats i després es va graduar a la Rimsky-Korsakov Music College. Les seves mestres van ser Sofia Pozdeeva i Natalya Neginskaya. Després d'arribar als Estats Units l'any 1991, va obtenir els seus títols, un B.A. en piano i B.S. en màrqueting per la Universitat de Tennessee a Chattanooga. Va estudiar amb Earl Miller i Thomas Labe. Poliakova també té un Màster en Música en interpretació de piano per la UTC i té una llarga carrera docent als dos països. Al Conservatori de Música de Cadek, té un estudi privat des de 1995. Els seus alumnes han guanyat nombrosos premis als concursos CMTA, TMTA i Cadek. Molts dels seus estudiants es van convertir en piano i alguns participen activament en les seves comunitats com a pianistes. Ha adjudicat durant anys a CMTA, Cadek, NFMC i al concurs d'arts de piano de l'UTC. Va col·laborar amb músics de Roland Hayes Hall, Cadek Hall i Chattanooga Music Club, del qual és membre. És professora adjunta de piano a la Universitat de Lee des del 2009. Les seves aficions inclouen córrer competir, natació lliure, anar en bicicleta i pintar a l'oli.

## Referències

* ↑ «Лыжница Зайнуллина: сильных соперников в Сочи будет очень много» (en anglès). [Consulta: 6 febrer 2018].
* ↑ «Irina Polyakova». Arxivat de l'original el 2018-02-07. [Consulta: 6 febrer 2018].
* ↑ «Who are the BBC's 100 Women of 2015?» (en anglès). BBC News, 17-11-2015 [Consulta: 6 febrer 2018].
* ↑ «Ирина ПОЛЯКОВА: Четыре Олимпиады – это не предел!» (en rus). [Consulta: 6 febrer 2018].
* ↑ «Solleftea 2013 - History». Arxivat de l'original el 7 febrer 2018. [Consulta: 6 febrer 2018].
# Casa Pere Busquets

La Casa Pere Busquets és un edifici modernista de Joan Amigó i Barriga situat a Badalona (Barcelonès) i protegit com a bé cultural d'interès local.

## Descripció

És un edifici que fa xamfrà, amb semisoterranis, planta baixa, pis i golfes. A la façana, sincrètica, s'hi poden veure elements goticistes i ornaments rococó a la manera d'Enric Sagnier, en un esquema general força compacte i sever.

## Història

El permís d'obres va ser demanat l'any 1912 per Pere Busquets. El seu gendre i posterior propietari va ser Josep Giralt i Giralt, perfumista i propietari de les Perfumeries Regia de Barcelona. Durant la dècada del 1970 es van modificar els rasants del carrer del Temple rebaixant uns 50 cm el nivell d'entrada, afectant a les proporcions generals de l'edifici i obligant a afegir uns graons d'entrada.

## Referències

* ↑ «Casa per a Pere Busquets». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 21 abril 2012].
* ↑ «Casa per en Pere Busquets». Pla especial de protecció del patrimoni. Ajuntament de Badalona. [Consulta: 21 abril 2012].
# Anders Andersson (tirador)

Anders Andersson (Näshulta församling, 2 de novembre de 1875 - Näshulta församling, 6 de març de 1945) va ser un tirador suec que va competir a començaments del segle xx.
El 1920 va prendre part en els Jocs Olímpics d'Anvers, on disputà dues proves del programa de tir. Guanyà la medalla de plata en la prova de pistola lliure, 50 metres per equips i fou sisè en la de pistola lliure, 50 metres.

## Referències

* ↑ «Anders Andersson Olympic Results». sports-reference.com. Arxivat de l'original el 17 d'abril 2020. [Consulta: 14 desembre 2017].
* ↑ SOK Anders Andersons
# Anders Peter Nielsen

Anders Peter Nielsen (Harlev, Aarhus, Jutlàndia Central, 25 de maig de 1867 - Copenhaguen, 16 d'abril de 1950) va ser un tirador danès que va competir a finals del segle xix i durant el primer quart del segle xx.
El 1900 va prendre part en els Jocs Olímpics de París, en què disputà cinc proves del programa de tir olímpic i guanyà tres medalles de plata, en les proves de rifle militar, de genolls, rifle militar, bocaterrosa i rifle militar, tres posicions. Vint anys més tard, el 1920, va guanyar una medalla d'or en la prova de rifle militar, 300 metres drets per equips als Jocs Olímpics d'Anvers. També disputà, sense aconseguir medalles, els Jocs d'Estocolm i París, el 1912 i 1924 respectivament.

## Referències

* 1 2 «Anders Peter Nielsen Olympic Results». sports-reference.com. Arxivat de l'original el 31 de gener 2012. [Consulta: 5 octubre 2015].
# Anders Petersen (tirador)

Anders Petersen (Vordingborg, 13 de juliol de 1876 - Glostrup, 8 de desembre de 1968) va ser un tirador danès que va competir durant la dècada de 1920.
El 1920 va prendre part en els Jocs Olímpics d'Anvers, on disputà dues proves del programa de tir. Guanyà la medalla d'or en la prova de rifle militar 300 metres, drets per equips, mentre en la de rifle militar 300 metres, drets fou setè.

## Referències

* ↑ «Anders Petersen Olympic Results». sports-reference.com. Arxivat de l'original el 18 d'abril 2020. [Consulta: 1r juliol 2018].
# Arthur Rothrock

Arthur Rothrock (comtat de Hancock, 7 de gener de 1886 - Ada, 28 de novembre de 1938) va ser un tirador estatunidenc que va competir a començaments del segle xx.
El 1920 va prendre part en els Jocs Olímpics d'Anvers, on disputà tres proves del programa de tir. Guanyà la medalla d'or en la prova de carrabina, 50 metres per equips i la de plata en la de carrabina, 50 metres. Es desconeix la posició en què finalitzà a la prova de rifle militar 300 metres, drets.
Capità del 29è Cos d'Infanteria de l'exèrcit dels Estats Units, el 1908 guanyà el campionat nacional de rifle lliure. Durant la Primera Guerra Mundial va servir a l'exèrcit com a instructor a l'escola de tir de Camp Perry. El 1921 va guanyar el títol mundial amb l'equip dels Estats Units de rifle lliure, tres posicions. Va morir pocs dies abans que es retirés amb el rang de capità. Va ser enterrat al cementiri nacional de Rock Island, Illinois.

## Referències

* 1 2 «Arthur Rothrock Olympic Results». sports-reference.com. Arxivat de l'original el 18 d'abril 2020. [Consulta: 15 desembre 2017].
# Astrel Rolland

Astrel Rolland (1899 - valor desconegut) va ser un tirador haitià que va competir durant la dècada de 1920.
El 1924 va prendre part en els Jocs Olímpics de París, on disputà dues proves del programa de tir. Guanyà la medalla de bronze en la prova de rifle lliure per equips, formant equip amb Ludovic Augustin, Destin Destine, Eloi Metullus i Ludovic Valborge, mentre en la de prova de rifle lliure, 600 metres fou tretzè.

## Referències

* ↑ «Astrel Rolland Olympic Results». sports-reference.com. Arxivat de l'original el 18 d'abril 2020. [Consulta: 8 setembre 2017].
# Bruce Williams

Bruce M. Williams (Nova Escòcia, desembre de 1876 – ?) va ser un tirador canadenc que va competir a començaments del segle xx.
El 1908 va prendre part en els Jocs Olímpics de Londres, on guanyà una medalla de bronze en la prova de rifle militar per equips.

## Referències

* ↑ «Bruce Williams Olympic Results». sports-reference.com. Arxivat de l'original el 11 de novembre 2012. [Consulta: 14 abril 2016].
# Charles Crowe

Charles Robert Crowe (Guelph, Ontario, 12 d'octubre de 1867 – Guelph, 3 de setembre de 1953) va ser un tirador canadenc que va competir cavall del segle xix i el segle xx.
El 1908 va prendre part en els Jocs Olímpics de Londres, on guanyà una medalla de bronze en la prova de rifle militar per equips. En aquests mateixos Jocs fou novè en la prova de rifle militar, 1000 iardes.
A banda, també fou campió provincial d'Ontario de curling. Es dedicà a la indústria avícola i fou organista i mestre de capella de l'església metodista, i violoncel·lista.

## Referències

* 1 2 «Charles Crowe Olympic Results». sports-reference.com. Arxivat de l'original el 11 de novembre 2012. [Consulta: 14 abril 2016].
# Charles Winder

Charles Blish Winder, Jr. (Wayne, Ohio, 23 de juny de 1874 - West Palm Beach, Florida, 5 de març de 1921) va ser un tirador estatunidenc que va competir a primers del segle xx. Fou coronel de l'Ohio Army National Guard.
El 1908 va prendre part en els Jocs Olímpics de Londres, on disputà dues proves del programa de tir. En la prova de rifle militar per equips guanyà la medalla d'or i en la de rifle militar, 1000 iardes fou setzè.

## Referències

* ↑ «Charles Winder Olympic Results». sports-reference.com. Arxivat de l'original el 16 de desembre 2012. [Consulta: 18 abril 2016].
# Claës Rundberg

Klas Johan "Claës" Rundberg (Malmbäck, Nässjö, Jönköping, 14 de novembre de 1874 – Säby, Tranås, Jönköping, 27 de maig de 1958) va ser un tirador suec que va competir a començaments del segle xx.
El 1908 va prendre part en els Jocs Olímpics de Londres, on va disputar dues proves del programa de tir. Va guanyar una medalla de plata en la prova de rifle lliure 300 metres, 3 posicions per equips, mentre en la de rifle militar per equips fou cinquè.

## Referències

* ↑ «Claës Rundberg Olympic Results». sports-reference.com. Arxivat de l'original el 21 de febrer 2014. [Consulta: 12 abril 2016].
# David Smith (tirador)

David Smith (10 d'abril de 1880 - Johannesburg, 15 d'agost de 1945) va ser un tirador, escocès de naixement, que va competir sota bandera sud-africana a començaments del segle xx.
El 1920 va prendre part en els Jocs Olímpics d'Anvers, on disputà cinc proves del programa de tir. Guanyà la medalla de plata en la competició de rifle militar, 600 metres equips. En les altres proves destaca la cinquena posició en la de rifle militar 300 i 600 metres, bocaterrosa per equips i la vuitena en la de rifle militar 300 metres, bocaterrosa per equips com a millors resultats.
Quatre anys més tard, als Jocs de París, disputà dues proves del programa de tir. El millor resultat fou la novena posició en la prova de rifle lliure per equips.

## Referències

* 1 2 «David Smith Olympic Results». sports-reference.com. Arxivat de l'original el 18 d’abril 2020. [Consulta: 19 abril 2018].
# Eloi Metullus

Eloi Metullus (1892 - valor desconegut) va ser un tirador haitià que va competir durant la dècada de 1920.
El 1924 va prendre part en els Jocs Olímpics de París, on guanyà la medalla de bronze en la prova de rifle lliure per equips, formant equip amb Ludovic Augustin, Destin Destine, Astrel Rolland i Ludovic Valborge, del programa de tir.

## Referències

* ↑ «Eloi Metullus Olympic Results». sports-reference.com. Arxivat de l'original el 18 d’abril 2020. [Consulta: 8 setembre 2017].
# Erik Ohlsson

Erik Ohlsson (Malmö, 20 de novembre de 1884 - Malmö, 19 de setembre de 1980) va ser un tirador suec que va competir a començaments del segle xx. Va prendre part en tres edicions dels Jocs Olímpics.
El 1908 va prendre part en els Jocs de Londres, on disputà dues proves del programa de tir. En la prova de rifle lliure, 300 metres tres posicions fou vint-i-vuitè i en la rifle militar, 1000 iardes quaranta-tresè. Quatre anys més tard, als Jocs d'Estocolm disputà novament dues proves del programa de tir. En rifle militar, 3 posicions fou vint-i-unè i en la de rifle lliure, 600 metres vint-i-vuitè.
Un cop superada la Primera Guerra Mundial va disputar els seus tercers i darrers Jocs Olímpics. El 1920, a Anvers, disputà quatre proves del programa de tir. Guanyà la medalla de plata en la prova de carrabina, 50 metres per equips, i la de bronze en la de rifle militar, 600 metres per equips. En la prova de rifle militar, 600 metres fou vuitè, mentre es desconeix la posició exacte en què finalitzà la prova de carrabina, 50 metres.

## Referències

* 1 2 3 «Erik Ohlsson Olympic Results». sports-reference.com. Arxivat de l'original el 17 d’abril 2020. [Consulta: 19 gener 2018].
* ↑ SOK Erik Ohlsson
# Franz Böckli

Franz Böckli (15 de març de 1858 – 14 de febrer de 1937) va ser un tirador suís. El 1900 va prendre part en els Jocs Olímpics de París, en què disputà cinc proves del programa de tir olímpic. Guanyà la medalla d'or en la prova de Rifle militar, tres posicions per equips, mentre en la de rifle militar, dempeus, fou cinquè; setè en rifle militar, de genolls; vuitè en Rifle militar, tres posicions individual; i 21è en rifle militar, bocaterrosa.
En el seu palmarès també destaquen tres campionats mundials de tir i una medalla de bronze.

## Referències

* ↑ «PARIS 1900. SHOOTING». olympic.org. [Consulta: 21 setembre 2015].
* ↑ «Franz Böckli Olympic Results». sports-reference.com. Arxivat de l'original el 6 de gener 2009. [Consulta: 21 setembre 2015].
* ↑ (anglès) Resultats a ISSF Arxivat 2014-02-26 a Wayback Machine.
# Fátima Gálvez Marín

Fátima Gálvez Marín (Baena, 19 de gener de 1987) és una esportista que competeix en tir olímpic en la modalitat de fossa olímpica, va ser campiona del món l'any 2015 i campiona d'Europa de l'any 2011.
Va participar en els Jocs Olímpics de Londres 2012, quedant en cinquè lloc i obtenint el respectiu diploma olímpic. En els Jocs Europeus de Bakú 2015 va aconseguir la medalla d'or.
Ha guanyat tres medalles en el Campionat Mundial de Tir, or en 2015 i plata i bronze en 2014, i cinc medalles en el Campionat Europeu de Tir entre els anys 2010 i 2016.
L'any 2021 va obtenir la Medalla d'Or en els Jocs Olímpics d'Estiu de 2020, que es van celebrar a Tòquio l'agost de 2021, en la prova de fossa olímpica per equips mixtes, junt amb Alberto Fernández.

## Palmarès internacional

Jocs Olímpics :
| Any | Lloc | Medalla | Competició |
| 2021 | Tòquio Japó | 1 | Fossa per equips |
| Campionat Mundial ||||
| Any | Lloc | Medalla | Competició |
| 2014 | Granada Espanya | 2 | Fossa individual |
| 2014 | Granada Espanya | 3 | Fossa per equips |
| 2015 | Lonato Itàlia | 1 | Fossa individual |
| Jocs Europeus ||||
| Any | Lloc | Medalla | Competició |
| 2015 | Bakú Azerbaidjan | 1 | Fossa individual |
| Campionat Europeu ||||
| Any | Lloc | Medalla | Competició |
| 2010 | Kazán Rússia | 3 | Fossa per equips |
| 2011 | Belgrad Sèrbia | 1 | Fossa individual |
| 2012 | Lárnaca Xipre | 2 | Fossa per equips |
| 2016 | Lonato Itàlia | 3 | Fossa individual |
| 2016 | Lonato Itàlia | 3 | Fossa per equips |

## Referències

* 1 2 «Fátima Gálvez, campeona del mundo de foso olímpico».
* ↑ «Fátima Gálvez gana el oro en los Europeos de Belgrado».
* ↑ «La española Fátima Gálvez queda quinta en la modalidad de foso olímpico».
* ↑ «Fátima Gálvez» Arxivat 2013-02-04 a Wayback Machine. en Sports-Reference.com (SR/Olympic Sports) (en anglès).
* ↑ «Fátima Gálvez, subcampeona del mundo».
* ↑ «Tiro - Equipo de Spain | Juegos Olímpicos de Tokio 2020» (en espanyol europeu). [Consulta: 11 agost 2021].
# Gustaf Adolf Jonsson

Gustaf Adolf Jonsson (Estocolm, 26 de juny de 1879 – Estocolm, 30 d'abril de 1949) va ser un tirador suec que va competir a començaments del segle xx.
El 1908 va prendre part en els Jocs Olímpics de Londres, on va disputar tres proves del programa de tir. Va guanyar una medalla de plata en la prova de rifle lliure 300 metres, 3 posicions per equips, mentre en la de rifle militar per equips fou cinquè i quinzè en la de Rifle lliure, 300 metres tres posicions individual.
Quatre anys més tard, als Jocs Olímpics d'Estocolm va disputar tres proves més del programa de tir i guanyà la medalla d'or en la de rifle lliure 300 metres, 3 posicions per equips. En les altres proves quedà en posicions més endarrerides.
El 1920, un cop superada la Primera Guerra Mundial, Jonsson disputà els seus darrers Jocs Olímpics. A Anvers disputà tres proves del programa de tir i guanyà la medalla de bronze en rifle militar, 600 metres per equips, drets, mentre en rifle militar 300-600 metres per equips fou sisè.

## Referències

* 1 2 3 «Gustaf Adolf Jonsson Olympic Results». sports-reference.com. Arxivat de l'original el 20 d’octubre 2013. [Consulta: 12 abril 2016].
# Gustaf Boivie

Gustaf Carl Fredrik Boivie (Estocolm, 27 de novembre de 1864 - Ängelholm, Escània, 12 de gener de 1951) va ser un tirador suec que va competir a començaments del segle xx.
El 1912 va prendre part en els Jocs Olímpics d'Estocolm, on disputà quatre proves del programa de tir. Guanyà la medalla d'or en la prova de carrabina, 25 metres per equips, mentre en la prova individual fou quinzè. En la prova de pistola de foc fou onzè i en la de pistola des de 50 metres 42è.

## Referències

* ↑ «Gustaf Boivie Olympic Results». sports-reference.com. Arxivat de l'original el 6 d’octubre 2014. [Consulta: 13 juny 2017].
* ↑ Gustaf Boivie - Comitè Olímpic Suec